Document ID: /roh_data/filtered/fineweb-2-filterrobots_roh.jsonl.gz/21395

Tenor ina communicaziun a las medias lavuran ils organisaturs cun tut las forzas, per pudair manar tras la cursa. Quella è planisada gia la fin d’emna dals 17da schaner.
Naiv frestga manca
Dapi il december sajan els vidlonder da stgaffir ina loipa da reserva, sch'i na vess betg pli da dar naiv natirala fin maximalmain 2 dis avant la cursa. La loipa alternativa fiss en il perimeter da la Plaiv en l’intschess da La Punt, S-chanf e Zuoz. La cursa originala da 65 kilometers manass atras l’Engiadin’Ota cun partenza ed arrivada a Zuoz.
800 curridurs annunziads
Ils organisaturs spetgan 800 curridurs per la cursa La Diagonela. Els fetschian tut per pudair manar atras la cursa che ha lieu per la segunda giada en l’Engiadina. Ina varianta pli curta da la cursa, La Pachifica, maina sur 35 kilometers da Puntraschigna a Zuoz.
RR novitads 21:00